ועדת החוקה, חוק ומשפט, כנסת 15, פרוטוקול מספר 114, 2000-03-28 09:30

אמנון רובינשטיין: הנושא שלנו הוא הצעה להחיל רציפות על הצעות חוק מהכנסת ה14-, הצעת חוק סדר הדין הפלילי (תיקון מס' 26) (זכות השימוע), התשנ"ט1999- שלי ושל חברי כנסת נוספים.

אמנון רובינשטיין: בכנסת הקודמת הוחלט שמעבירים את החוק לקריאה ראשונה, אבל אם זה לא יעבור בקריאה שנייה ושלישית בכנסת הקודמת, לפני החלת הרציפות בכנסת הבאה, דהיינו בכנסת הזו, יתקיים דיון נוסף.

אמנון רובינשטיין: התקיים דיון נוסף עם פרקליטת המדינה עם היועץ המשפטי לממשלה ונציגיו כאן – שגם יושבים לידי עכשיו – ובישיבה האחרונה שהתקיימה בעניין זה הוסכם על שני דברים: ראשית, שיהיה נוסח חדש לצורך החלת הרציפות והוא נוסח שמתייחס לחובת היידוע כפי שהציעה גב' יהודית קרפ, שאני רואה בזה נושא חשוב ביותר, ולעניין השימוע הוצע על ידי – ואני חושב שזה גם יתקבל – שההנחיות של היועץ המשפטי לממשלה בעניין השימוע יבואו לאישור ועדת החוקה.

אמנון רובינשטיין: אני מוכן שאישור ועדת החוקה יהיה בפרוצדורה של הסכמה כאן, אבל נדמה לי שזה יהיה טוב אם זה יהיה גם בחוק.

אמנון רובינשטיין: אני לא רוצה להכריע בעניין הזה בהיעדרה של פרקליטת המדינה.

אמנון רובינשטיין: אני מציע שנאשר להחלת הרציפות את ההצעה כנוסחה כפי שהובאה לנו על-ידי גברת לבנת משיח בשם פרקליטת המדינה.

אמנון רובינשטיין: אני מבקש להעביר את זה לפרוטוקול.

אמנון רובינשטיין: אני מעביר את ההצעה פה אחד להחלת הרציפות בכפוף לכל מה שאמרתי כאן והכתבתי לפרוטוקול בעניין זה שהדיון יהיה כאן לא על-פי הנוסח שפורסם בכחול אלא על-פי הנוסח שהציע משרד המשפטים.

אמנון רובינשטיין: אני רוצה לחזור ולומר שהנוסח בכחול יש בו טעות גדולה מאוד בדברי ההסבר בקשר לעלות החוק.

אמנון רובינשטיין: הייתה כאן טעות שנבעה כנראה מאי-הבנה כשנאמר שעלות החוק היא 2,4 מיליארד ש"ח.

אמנון רובינשטיין: אני לא הייתי מציע הצעה שזו עלותה.

אמנון רובינשטיין: תודה רבה.

אמנון רובינשטיין: הישיבה נעולה.

אמנון רובינשטיין: אני שוב פותח את הישיבה.

אמנון רובינשטיין: לאחר התייעצות עם מבקר המדינה ועם המשנה ליועץ המשפטי לממשלה ועם גברת לבנת משיח, אנחנו ננקוט בפרוצדורה הזאת: לאחר אישור הרציפות, אנחנו נביא את הצעת החוק בנוסחה כפי שהוצגה על-ידי פרקליטת המדינה להכנה לקריאה שנייה ושלישית וכמו כן נביא באותה ישיבה את ההנחיות החדשות כפי שהועברו אלינו על-ידי פרקליטת המדינה.

אמנון רובינשטיין: נדון בנושא ההנחיות ביחד עם הנושא של הצעת החוק וגם נדון בשאלה איך ועדת החוקה תיתן את האישור שלה כפי שהוצע בזמנו.

אמנון רובינשטיין: הישיבה נעולה.